**Keaton Ellerby** (s. 5. marraskuuta 1988 Strathmore, Alberta, Kanada) on kanadalainen jääkiekkopuolustaja, joka pelaa monikansallisessa Erste Ligassa pelaavassa Ferencváros TC:ssä. Hän on pelannut urallaan aiemmin NHL:ssä yhteensä 212 runkosarja- ja kuusi playoff-ottelua tehopistein 4+23=27 ja keräten yhteensä 90 jäähyminuuttia. Eliteprospects.com -sivuston Erik K. Pirin mukaan isokokoisen Ellerbyn suurimmat vahvuudet ovat oman pään pelaamisessa. Hän luistelee ja sijoittuu hyvin, mutta Ellerbyn hyökkäyspään taidot ovat kuitenkin varsin rajalliset. Hän voisi pelata myös fyysisemmin, sillä Ellerby on myös hyvä taklaamaan. Häntä verrattiin juniorina pelityyliltään Jay Bouwmeesteriin.

Ura
---

### Seuraura

Ellerbyn kasvattajaseura on Okotoks Oilers. Hän oli teini-ikäisenä paljon pienikokoisempi, eikä Ellerbyä koskaan varattu WHL:ään. Hän siirtyikin kaudeksi 2004–2005 ns. "franchise-pelaajana" liigassa pelaavaan Kamloops Blazersiin. Ellerby teki siellä tulokaskaudellaan yhden syöttöpisteen. Kaudella 2005–2006 hän teki WHL:n runkosarjassa kahdeksan (2+6) tehopistettä ja kaudella 2006–2007 Ellerby teki runkosarjassa tehot 2+23=25. Hän pelasi kauden aikana myös CHL Top Prospects Gamessa.

Florida Panthers varasi Ellerbyn koko NHL:n varaustilaisuuden 2007 kymmenentenä pelaajana ja kolmantena puolustajana. Kesken kauden 2007–2008 Blazers kauppasi hänet Moose Jaw Warriorsiin. Toukokuussa 2008 Ellerby teki kolmivuotisen tulokassopimuksen Panthersin kanssa. Hän pelasi kauden 2008–2009 kokonaan AHL-joukkue Rochester Americansissa, jossa tulokaskausi toi 75 runkosarjaottelussa tehot 3+20=23. Kaudella 2009–2010 Ellerby pelasi AHL:n tähdistöottelussa. Hän debytoi kauden aikana myös Panthersin NHL-joukkueessa, jossa Ellerby pelasi 22 runkosarjaottelua ilman tehopisteitä. Hän teki NHL-debyyttinsä 14. tammikuuta 2010 vieraissa Tampa Bay Lightningia vastaan. Ellerby sai ottelussa jääaikaa 4.58 minuuttia.

Kaudella 2010–2011 Ellerby avasi pistetilinsä NHL:ssä ja teki 54 runkosarjaottelussa tehot 2+11=13. Hän teki NHL-uransa avausmaalin 25. tammikuuta 2011 vieraissa New York Rangersia vastaan. Ellerby pelasi kauden aikana farmijoukkue Americansissa 17 ottelua ja voitti joukkueen sisäisen tehotilaston lukemalla +8. Huhtikuussa 2011 hän teki Panthersin kanssa vuoden mittaisen ja yksisuuntaisen jatkosopimuksen. Ellerby jäi kaudella 2011–2012 NHL:ssä kuitenkin pieneen rooliin ja pelasi 40 runkosarja- ja yhden playoff-ottelun. Heinäkuussa 2012 hän teki taas vuoden mittaisen jatkosopimuksen Panthersin kanssa.

Ellerby ei pelannut NHL:n työsulun aikana missään. Kesken tammikuussa 2013 alkaneen NHL-kauden 2012–2013, helmikuussa 2013 Panthers kauppasi hänet Los Angeles Kingsiin vaihdossa kesän 2013 viidennen kierroksen varausvuoroon. Heinäkuussa Ellerby teki Kingsin kanssa vuoden mittaisen jatkosopimuksen. Hän ei ehtinyt pelata joukkueessa kuitenkin otteluakaan kaudella 2013–2014. Marraskuussa 2013 Kings asetti Ellerbyn siirtolistalle, josta hänet nappasi Winnipeg Jets.

Heinäkuussa 2014 Ellerby teki Jetsin kanssa vuoden mittaisen, kaksisuuntaisen ja 700 000 dollarin arvoisen jatkosopimuksen. Jo ennen NHL-kauden 2014–2015 alkua, lokakuussa 2014 seura asetti hänet kuitenkin siirtolistalle. Koska mikään toinen NHL-seura ei napannut Ellerbyä, Jets siirsi hänet farmijoukkue St. John’s IceCapsiin. Ellerby kävi kauden aikana kuitenkin yhden NHL-ottelun ajan Jetsin vahvuudessa. Hän pelasi kauden aikana AHL:ssä vain 41 runkosarjaottelua terveydellisten syiden vuoksi.

Kaudeksi 2015–2016 Ellerby siirtyi vuoden mittaisella sopimuksella KHL:n kazakstanilaisjoukkue Barys Astanan riveihin. Joulukuussa 2015 seura antoi hänelle kuitenkin lähtöpassit. Tammikuussa 2016 Ellerby siirtyi loppukaudeksi Sveitsin National League A:n Fribourg-Gottéroniin. Lokakuussa 2016 hän siirtyi loppukauden 2016–2017 kattavalla sopimuksella SM-liigajoukkue Rauman Lukkoon oltuaan alkukauden ilman sopimusta. Ellerbyn teholukema +2 oli joukkueen yli puolet kaudet pelanneista paras.

### Maajoukkueura

Ellerby pelasi alle 18-vuotiaiden MM-kilpailuissa vuonna 2006. Hän pelasi myös U-18 Junior World Cupissa vuonna 2005, jolloin Ellerby voitti kultaa. Hän edusti myös Canada Pacificin joukkuetta World U-17 Hockey Challengessa vuonna 2005, jolloin Ellerby voitti hopeaa. Hän edusti myös Kanadan A-maajoukkuetta Spengler Cupissa vuonna 2015, jolloin joukkue voitti turnauksen.

Muuta
-----

Ellerbyn isä Cal pelasi jääkiekkoa A-junioriksi asti. Hänen serkkunsa on Arizona Coyotesin kapteeni Shane Doan ja Montréal Canadiensin maalivahti Carey Price on Ellerbyn pikkuserkku.

Ellerbyn setä Alvin Liknes on tunnettu liikemiehenä sekä kesäkuun 2014 lopulla tapahtuneesta perhetragediasta Kanadan Albertan Calgaryssa, jolloin Alvin, hänen vaimonsa Kathy ja heidän 5-vuotiaan pojanpoikansa Nathan O’Brien katosivat kotoaan. Noin puoli kuukautta myöhemmin valtion poliisi kertoi uskovansa perheen tulleen murhatuksi. Teosta syytetään Douglas Garlandia, jota epäillään pariskunnan ensimmäisen asteen murhasta sekä Nathanin toisen asteen murhasta. Perheen ruumiita ei ole löydetty.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2004–2005 | Kamloops Blazers | WHL | 60 | 0 | 1 | 1 | 77 | 6 | 0 | 0 | 0 | 16 |
| 2005–2006 | Kamloops Blazers | WHL | 68 | 2 | 6 | 8 | 121 | – | – | – | – | – | U18 | 5 | 0 | 1 | 1 | 10 |
| 2006–2007 | Kamloops Blazers | WHL | 69 | 2 | 23 | 25 | 120 | 4 | 1 | 2 | 3 | 12 |
| 2007–2008 | Kamloops Blazers | WHL | 16 | 0 | 3 | 3 | 29 | – | – | – | – | – |
|  | Moose Jaw Warriors | WHL | 53 | 2 | 21 | 23 | 81 | 5 | 0 | 2 | 2 | 15 |
| 2008–2009 | Rochester Americans | AHL | 75 | 3 | 20 | 23 | 44 | – | – | – | – | – |
| 2009–2010 | Rochester Americans | AHL | 58 | 6 | 13 | 19 | 34 | 7 | 1 | 0 | 1 | 4 |
|  | Florida Panthers | NHL | 22 | 0 | 0 | 0 | 2 | – | – | – | – | – |
| 2010–2011 | Florida Panthers | NHL | 54 | 2 | 10 | 12 | 22 | – | – | – | – | – |
|  | Rochester Americans | AHL | 17 | 2 | 3 | 5 | 8 | – | – | – | – | – |
| 2011–2012 | Florida Panthers | NHL | 40 | 0 | 5 | 5 | 10 | 1 | 0 | 0 | 0 | 2 |
| 2012–2013 | Florida Panthers | NHL | 9 | 0 | 0 | 0 | 36 | – | – | – | – | – |
|  | Los Angeles Kings | NHL | 35 | 0 | 3 | 3 | 16 | 5 | 0 | 0 | 0 | 0 |
| 2013–2014 | Winnipeg Jets | NHL | 51 | 2 | 4 | 6 | 2 | – | – | – | – | – |
| 2014–2015 | Winnipeg Jets | NHL | 1 | 0 | 1 | 1 | 0 | – | – | – | – | – |
|  | St. John’s IceCaps | AHL | 41 | 3 | 13 | 16 | 32 | – | – | – | – | – |
| 2015–2016 | Barys Astana | KHL | 42 | 2 | 7 | 9 | 49 | – | – | – | – | – |
|  | Fribourg-Gottéron | NLA | 13 | 1 | 5 | 6 | 0 | – | – | – | – | – |
| 2016–2017 | Lukko | SM-liiga | 43 | 3 | 9 | 12 | 12 | – | – | – | – | – |
| 2017–2018 | Mora IK | SHL | 52 | 0 | 6 | 6 | 26 | – | – | – | – | – |
| 2018–2019 | Iserlohn Roosters | DEL | 51 | 1 | 8 | 9 | 46 | – | – | – | – | – |
| 2019–2020 | EC Dornbirn | EBEL | 26 | 4 | 7 | 11 | 16 | – | – | – | – | – |
| 6 kautta | yhteensä | NHL | 212 | 4 | 23 | 27 | 88 | 6 | 0 | 0 | 0 | 2 |
| 1 kausi | yhteensä | KHL | 42 | 2 | 7 | 9 | 49 | – | – | – | – | – |
| 4 kautta | yhteensä | AHL | 191 | 14 | 49 | 63 | 118 | 7 | 1 | 0 | 1 | 4 |
| 1 kausi | yhteensä | SM-liiga | 43 | 3 | 9 | 12 | 12 | – | – | – | – | – |
| 1 kausi | yhteensä | NLA | 13 | 1 | 5 | 6 | 0 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Keaton Ellerby**.
* Keaton Ellerby The Internet Hockey Databasessa (englanniksi)
* Keaton Ellerby Legends of Hockey -sivustolla (englanniksi)
* Keaton Ellerby *Elite Prospects*. Everysport Media Group AB.  (englanniksi)

### Viitteet

1. ↑  Get To Know: Keaton Ellerby  19.6.2013. Los Angeles Kings. Viitattu 31.10.2016. (englanniksi)
2. 1 2 3 4 5 6  Keaton Ellerby *Elite Prospects*. Everysport Media Group AB.  (englanniksi)
3. 1 2 3  NHL:n varaustilaisuus 2007: Kane varattiin ensimmäisenä *Jatkoaika.com*.  23.6.2007. Jatkoaika r.y. Viitattu 31.10.2016.
4. ↑  Panthers Sign Keaton Ellerby  8.5.2008. SUNRISE, Fla:  Florida Panthers. Viitattu 31.10.2016. (englanniksi)
5. ↑  Keaton Ellerby 2009–10 Game Log *Hockey-Reference.com*. Sports Reference LLC. Viitattu 31.10.2016. (englanniksi)
6. ↑  Keaton Ellerby The Internet Hockey Databasessa (englanniksi)
7. ↑  Panthers Sign D Keaton Ellerby  27.5.2011. SUNRISE, Fla:  Florida Panthers. Viitattu 31.10.2016. (englanniksi)
8. ↑  Panthers Re-Sign D Keaton Ellerby  6.7.2012. SUNRISE:  Florida Panthers. Viitattu 31.10.2016. (englanniksi)
9. ↑  Kalinowski, Mike: Kings acquire D Keaton Ellerby for pick  8.2.2013. LOS ANGELES:  Los Angeles Kings. Viitattu 31.10.2016. (englanniksi)
10. ↑  Ellerby Los Angelesiin *Jatkoaika.com*.  8.2.2013. Jatkoaika r.y. Viitattu 31.10.2016.
11. ↑  Keaton Ellerby Agrees To Terms On One-Year Deal  4.7.2013. LOS ANGELES:  Los Angeles Kings. Viitattu 31.10.2016. (englanniksi)
12. ↑  Jets claim Keaton Ellerby off waivers  2.11.2013. Winnipeg Jets. Viitattu 31.10.2016. (englanniksi)
13. ↑  Jets Agree to Terms with Ellerby  2.11.2013. Winnipeg Jets. Viitattu 31.10.2016. (englanniksi)
14. ↑  Puolustajajätti jatkaa Manitobassa *Jatkoaika.com*.  25.7.2014. Jatkoaika r.y. Viitattu 31.10.2016.
15. ↑  Keaton Ellerby – The Hockey News (englanniksi)
16. ↑  Keaton Ellerby Legends of Hockey -sivustolla (englanniksi)
17. ↑  Raimo Helmisen luotsaama KHL-seura nappasi puolustajan Pohjois-Amerikasta *suomikiekko.com*.  7.7.2015. Nordic Sport Media. Viitattu 31.10.2016.
18. ↑  Entinen NHL:n huippulupaus sai kenkää KHL-seurasta *suomikiekko.com*.  17.12.2015. Nordic Sport Media. Viitattu 31.10.2016.
19. ↑  [controller=GotteronNews&tx\_gotteronnews\_gotteronnewsdetail[action]=detail&tx\_gotteronnews\_gotteronnewsdetail[news]=2235&cHa Keaton Ellerby rejoint Fribourg-Gottéron pour terminer la saison]  4.1.2016. HC FRIBOURG-GOTTÉRON SA. Viitattu 31.10.2016. (ranskaksi)
20. ↑  Lukko hankki NHL-kokemusta − Keaton Ellerby uusin puolustajahankinta *Jatkoaika.com*.  27.10.2016. Jatkoaika r.y. Viitattu 31.10.2016.
21. ↑  Canada Roster - 2005 Junior World Cup Hockey Canada. Viitattu 31.10.2016. (englanniksi)
22. ↑  Wiebe, Ken: Ellerby overwhelmed by support from hockey community after family tragedy *winnipegsun.com*.  24.7.2014. Canoe Sun Media. Viitattu 31.10.2016. (englanniksi)
23. ↑  Douglas Garland charged with murder of Nathan O'Brien, Kathy and Alvin Liknes  15.7.2014. CBC / Radio Canada. Viitattu 31.10.2016. (englanniksi)

Aiheesta muualla
----------------

* Keaton Ellerby NHL.comissa (englanniksi)